Miséricorde (filma)

***Miséricorde*** Alain Guiraidie zuzendari eta idazle frantsesak 2024an plazaratu zuen thriller filma da. Urte bereko Cannesko Zinemaldiako *Cannes Premiere* sailean aurkeztu zuten, urteko film frantsesik onenari ematen zaion Louis Delluc saria jaso zuen, eta Seminci jaialdian film eta gidoi onenaren garaikurrak irabazi zituen. Gidoia zuzendariak 20121ean argitaratu zuen *Rabalaïre* eleberrian oinarrituta dago.

## Argumentua 
Jeremie herrira iritsi da. Okinaren hiletara joateko etorri da, izan ere, nerabezaroan harekin egin zuen lan. Egun batzuk igaroko ditu okinaren alargunaren etxean. Martinek estimua dio gizonari, eta hasiera batean egun gutxi batzuk izatekoak zirenak luzatu egingo dira. Martinek seme bat dauka, Vincent, Jeremieren adinekoa, eta haien arteko harremanak ez dirudi amarekin duena bezain goxoa. Familiako lagun batekin ere topo egingo du Jeremiek. Walter bakartia da, eta ez dago pozik kanpotarraren etorrerarekin. Jeremiek bere egonaldia luzatzen duenean, Vincent eta Walter urduri jarriko dira, eta, bakoitzak bere erara, aurre egingo diote. Vincent desagertu egingo da orduan, eta bi poliziak ikerketa bat abiatzen dutenean, tentsioa, sexu desirak, drogak eta ezkutuko gertakizunak azaleratuz joango dira herrian.

## Guiraudiaren zinema 
Guiraudieren zineman badira errepikatzen diren hainbat elementu, haren film bat dela identifikatzen laguntzen dutenak. Istorioak Frantzia hegoaldean kokatzen dira, normalean bere jaioterritik gertu grabatuak dira, erdi mailako klase sozialetako pertsonaiak erretratatzen ditu, sexu orientazio anitzetakoak, eta desira, heriotza eta misterioz beteriko kontakizunak dira. Guiraudie desiraren demokratizazioaren alde dago, hala dio berak, eta, beraz, bere filmetako bikoteak ez dira ohikotzat joko liratekeenak, adin, genero eta sinesmenak nahastuta.

## Filmaren ezaugarriak 
Beste artean, Sauclières herrian grabatuta dago, Aveyron hegoaldean, egilearen haurtzaroko herrian inspiratuta. Thriller eran kontatzen du istorioa Guiraudiek, eta, errealismotik aldendu gabe, atmosfera arduragarri bat gehitzen dio, eta guztiz ulertzen ez diren espazioen bitartez, hala nola basoaren bitartez, ipuin kutsua eman. Kontakizunak pertsonaia guztiak aurkezten ditu haien arteko gatazkak eraiki baino lehen, eta desirak bultzatzen dituen herritar horiek ezkutuan gordea dutena azaleratuz joango da, eta horrek tentsioari umore puntu bat gehitzen dio.

## Aktoreak 
* Félix Kysyl : Jérémie Pastor
* Catherine Frot : Martine Rigal
* Jacques Develay : Philippe Griseul apaiza
* Jean-Baptiste Durand : Vincent Rigal
* David Ayala : Walter Bonchamp
* Sébastien Faglain : Gendarmea
* Salomé Lopes : Gendarmea
* Tatiana Spivakova : Annie, Vincenten neskalaguna 
* Serge Richard : Jean-Pierre Rigal (hildakoa)
* Elio Lunetta : Kilian, Vincent eta Annieren alaba

## Fitxa teknikoa 
* Jatorrizko izenburua : *Miséricorde*
* Zuzendaria : Alain Guiraudie
* Musika : Marc Verdaguer
* Argazkia : Claire Mathon
* Muntaketa : Jean-Christophe Hym
* Zuzendari artistikoa : Laurent Lunetta
* Dekoratuak : Emmanuelle Duplay
* Jantziak : Khadija Zeggaï
* Ekoizpena : Charles Gilibert
** Ekoizpen elkartua : Romain Blondeau
** Koekoizpena : Charles Gillibert, Olivier Père, Joaquim Sapinho, Albert Serra, Montse Triola eta Marta Vieira Alves
* Ekoizpen elkartea : CG Cinéma et Scala Films, Andergraun Films, Rosa Filmes eta Arte France Cinémarekin batera
* Banaketa : Les Films du losange
* Generoa : komedia dramatiko, polizia filma
* Iraupena : 102 minutu

## Erreferentziak 
## Kanpo estekak 
* Uxue Arzelusen komentarioa *Berria*n, 2025eko martxoaren 19an.
* :Filmaren trailler ofiziala.
* :Filma IMDb webgunean.